Správa je predkladaná v zmysle § 18f zákona NR SR č. 369/1990 Zb. o obecnom zriadení
v znení neskorších zmien a doplnkov a v zmysle Štatútu mesta Košice § 18 odsek 4 od posledného riadneho rokovania Mestského zastupiteľstva v Košiciach konaného dňa 21. 02. 2012. 
A)	Kontrolná činnosť bola vykonaná v týchto subjektoch:
-	Stredisko sociálnej pomoci mesta Košice, Garbiarska 4, Košice
-	Základná škola Bukovecká 17, Košice 
Kontroly boli zamerané na hospodárenie, nakladanie s majetkom a vybraných položiek príjmov a výdavkov,
dodržiavanie zákona č. 583/2004 Z. z. o rozpočtových pravidlách územnej samosprávy v znení neskorších predpisov, zákona č. 523/2004 Z. z. o rozpočtových pravidlách verejnej správy, zákona č. 431/2002 Z. z. o účtovníctve v znení neskorších predpisov, zákona č. 25/2006 Z. z. o verejnom obstarávaní v znení neskorších predpisov, zákona č. 152/1994 Z. z. o sociálnom fonde v znení neskorších predpisov, zákona č.283/2002 Z. z. o poskytovaní cestovných náhrad a zákona č. 502/2001 Z. z. o finančnej kontrole a vnútornom audite. Kontrolná činnosť bola vykonávaná podľa základných pravidiel kontrolnej činnosti. 

Zhrnutie kontrolnej činnosti: 
1)	Stredisko sociálnej pomoci mesta Košice, Garbiarska 4, Košice
Kontrolná skupina ÚHK vykonala kontrolu hospodárenia, nakladania s majetkom a vybraných položiek príjmov a výdavkov za obdobie rokov 2009 a 2010. Kontrolné zistenia:

-	porušenie § 5 ods. 12 zákona č. 25/2006 Z.z. o verejnom obstarávaní tým, že verejný obstarávateľ rozdelil zákazku a vyhol sa použitiu postupov zadávania zákazky podľa tohto zákona
-	v zmluvách o prenájme nebytových priestorov nie je stanovená možnosť úpravy výšky nájomného uplatnením ročnej miery inflácie, čím dochádza k reálnemu poklesu príjmov.

Zároveň kontrolná skupina preverila anonymné podanie z Ministerstva práce, sociálnych vecí a rodiny SR postúpené na ÚHK, kde bolo poukázané na údajné porušovanie zmluvných podmienok, poplatkov, hygieny a starostlivosti v Stredisku sociálnej pomoci mesta Košice. Z kontrolných zistení vyplynulo, že anonymná sťažnosť bola neopodstatnená.
2)	Základná škola Bukovecká 17, Košice
Kontrolná skupina ÚHK bola poverená vykonať kontrolu nakladania s majetkom a vybraných položiek príjmov a výdavkov za rok 2011. Kontrolné zistenia:

-	niektoré zmluvy o nájme nebytových priestorov neobsahujú príslušné vzorce, na základe ktorých je určený výpočet nákladov jednotlivých médií, ktoré sú vypracované MMK;
-	zmluva o nájme školníckeho bytu nebola prehodnotená a upravená v zmysle § 9 Pravidiel prenajímania školského majetku vo vlastníctve mesta Košice, vrátane nákladov za služby spojené s užívaním bytu;
-	vyradenie majetku bolo vykonané iba s formálnou účasťou členov vyraďovacej a likvidačnej komisie, bez príkazu a menovacích dekrétov príslušných komisií; 
-	neoprávnene uhrádzané cestovné náhrady hospodárke školy formou mesačného paušálu;
-	neboli aktualizované Zásady čerpania sociálneho fondu na rok 2011;
-	pri dodávateľských faktúrach chýbajú v účtovných dokladoch podstatné náležitosti, napr. súpis vykonaných prác, množstvo použitého materiálu a pod.

Bližšie informácie o kontrolných zisteniach sú uvedené v Správe o výsledkoch kontrol, ktorá je súčasťou tejto správy a prílohu tvoria prijaté opatrenia na nápravu nedostatkov. 
Podľa plánu kontrolnej činnosti na I. polrok 2012 prebieha na Magistráte mesta Košice kontrola poskytnutých dotácií v zmysle VZN č. 76 a zákona č. 583/2004 Z. z. o rozpočtových pravidlách územnej samosprávy za obdobie roka 2011, kontrola vybraných bežných a kapitálových výdavkov v Programe č. 4 – Školstvo za rok 2011 a kontrola vybraných výnosových a nákladových položiek v Dopravnom podniku mesta Košice a.s. za obdobie rokov 2010 a 2011.
Výsledky kontrol budú predložené na ďalšie rokovanie MZ. Ďalej sa vykonáva tematická kontrola na základe poslaneckého podnetu. Ide o kontrolu postupu mesta Košice pri uzatvorení dodatku č. 2 ku Zmluve o nájme č. 200090000600 zo dňa 21. 04. 2011 medzi mestom Košice a spoločnosťou AUPARK KOŠICE, spol.s r.o.

B)	Ostatná činnosť vyplývajúca zo zákonov a iných predpisov

•	po konzultácii s Úradom geodézie, kartografie a katastra SR bolo vedeniu mesta Košice zaslané písomné vyjadrenie k prijatiu opatrení vo veci obsahu Uznesení MZ týkajúcich sa zmien vlastníckych práv (predaj, dražba, zámena, verejná súťaž atď.) z dôvodu jednoznačnej identifikácie nehnuteľného majetku, aby každé schvaľovanie a realizácia zmeny vlastníckych práv pri vklade do katastra boli v súlade so zákonom č.138/1991 Zb. o majetku obcí a zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam; 
•	preverenie dodržania podmienok na prijatie návratných zdrojov financovania pred ich prijatím podľa § 17 ods. 9 zákona č. 583/2004 Z. z. o rozpočtových pravidlách samosprávy; Uznesenie MZ v Košiciach č. 158 zo dňa 03. 11. 2011 – Zabezpečenie úverových prostriedkov od VÚB, a.s. a SLSP, a.s. Predikcia ukazovateľa celkového dlhu mesta Košice je vo výške 34 % a úverová rezerva k 29. 03. 2012 je vo výške 31,3 mil. €. Ukazovateľ splátkovej rezervy k 29.03.2012 je vo výške 5 % a splátková rezerva je predpokladaná vo výške 26,5 mil. €.
Mesto Košice k 29. 03. 2012 dodržiava podmienky na prijatie k úveru v zmysle § 17 ods. 6 zákona č.584/2004 Z. z. o rozpočtových pravidlách samosprávy.
•	stanovisko k Záverečnému účtu mesta Košice za rok 2011; 
•	účasť na pravidelnej odbornej konferencii pre hlavných kontrolórov miestnej a regionálnej samosprávy. 

	V Košiciach 10. 04. 2012

Ing. Hana Jakubíková v. r 
	Hlavný kontrolór mesta Košice

- Text správy neprešiel jazykovou úpravou -